Hertoginn og hertogaynjan af Sussex vonast til þess að botn fáist í framtíðarhlutverk þeirra innan bresku konungsfjölskyldunnar fyrr en seinna . Þetta kemur fram í frétt BBC en þar kemur fram að viðræður gangi vel við ráðgjafa bresku og kanadísku ríkisstjórnarinnar . Hjónin hafa sagst hafa áhuga á að draga úr opinberum skyldum sínum og skipta tíma sínum á milli Norður-Ameríku og Bretlands . Meghan er komin aftur til Kanada en fjölskyldan dvaldi þar um jólin . Fjölskyldan kom til Bretlands á þriðjudag eftir sex vikna leyfi frá opinberum skyldum .